త్రిపుర ఒకప్పటి రాజరిక ప్రాంతాలలో ఒకటి. త్రిపుర రాజ్యానికి మొదటి రాజు రత్నా ఫా అలాగే చివరి రాజు బీర్ బిక్రం కిషోర్ మాణిక్య.1947 మే మాసంలో బీర్ బిక్రం కిషోర్ మాణిక్య మరణం తరువాత రాజరిక కౌంసిల్ ఆధ్వర్యంలో మైనర్ రాజకుమారుడు కీర్తి బిక్రం కిషోర్ మాణిక్య స్థానంలో మహారాణి కాంచనపురా దేవి పాలనా బాధ్యతను తీసుకుంది. 1947 సెప్టెంబరు 9 న రాజ్యపాలన ముగింపుకు వచ్చింది. చీఫ్ కమీషనర్ ఆధ్వర్యంలో నిర్వహించబడుతున్న రాష్ట్రాలలో త్రిపుర ఒకటి. 1956 నవంబరు 1 న త్రిపుర కేంద్రపాలిత ప్రాతంగా చేయబడింది. 1959 ఆగస్టు 15 న టెర్రిటోరియల్ కౌంసిల్ రూపుదిద్దబడింది. 1963 జూలైలో టెర్రిటోరియల్ శాసనసభ రద్దుచేయబడి లెజిస్కేటివ్ శాసనసభ కౌంసిల్ ఆఫ్ మినిస్ట్రీ ఏర్పాటు చేయబడింది. 1972 జనవరిలో త్రిపుర పూర్తిస్థాయి రాష్ట్ర అంతస్తు సంతరించుకుంది. 1970 ఆగస్టు 31న జిల్లా నిర్వహణ ఒక మేయర్, కలెక్టర్ ఆధ్వర్యంలో జరుపబడుతుంది. ఎక్కువ శ్రద్ధ వహిస్తూ భూవివాదాలు పరిష్కరిస్తూ ఈ వెనుకబడిన ప్రాంతాన్ని అభివృద్ధి చేయడానికి త్రిపుర 3 జిల్లాలు (ఉత్తర త్రిపుర జిల్లా, దక్షిణ త్రిపుర జిల్లా, పశ్చిమ త్రిపూ జిల్లా) గా విభజించబడింది. 1970 సెప్టెంబరు 1 నుండి 3 జిల్లాలకు మెజిస్ట్రేట్లు కలెక్టర్లు నియమించబడ్డారు. ఇది ఒక జిల్లాగా ఉన్నప్పుడు 10 ఉపవిభాగాలుగా విభజించబడ్డాయి. తరువాత త్రిపుర 3 జిల్లాలుగా విభజించబడిన తతువాత కూడా 10 ఉపవిభాగాలు అలాగే ఉన్నాయి. పశ్చిమ త్రిపురా జిల్లా 4 ఉపవిభాగాలుగా (ఖోవై, సర్దార్, సోనామురా) లుగా విభజింపబడ్డాయి. ఉత్తర త్రిపుర జిల్లా కైలాషర్, ధర్మనగర్, కమలాపూర్ ఉపవిభాగాలుగా విభజించబడగా అలాగే దక్షిణ త్రిపుర ఉదయపూర్, అమర్‌పూర్, బెలోనియా, సొనామురాగా విభజించబడ్డాయి. జిల్లాలో భారంపురా, అధంపురా లోని కొంతభాగంతో కలిసి 6 పర్వతశ్రేణులు ఉన్నాయి.
చరిత్ర
భౌగోళికం
విభాగాలు
భౌతిక రూపం